สถานีป่วงกก

สถานีเอ็มอาร์ทีป่วงกก  เป็นสถานีเอ็มอาร์ที (MRT) บนสายตะวันออกเฉียงเหนือ (NEL) ของประเทศสิงคโปร์ ตั้งอยู่ใกล้กับสี่แยกถนนเซิงกังเซนทรัลกับคอมพัสวาลโบว์ ให้บริการพื้นที่เขตที่อยู่อาศัยป่วงกก โดยเอสบีเอสทรานสิต
มีการประกาศสถานีครั้งแรกในเมื่อ ค.ศ. 1996 และเริ่มก่อสร้างในเดือนเมษายนต่อมา ป่วงกกเป็นหนึ่งในสองสถานีบนสายตะวันออกเฉียงเหนือที่ไม่เปิดให้บริการพร้อมกับทั้งสายเมื่อ ค.ศ. 2003 ทำให้เป็นที่ไม่พึงพอใจแก่ผู้อยู่อาศัยในป่วงกก รัฐบาลสิงคโปร์สนับสนุนการตัดสินใจของเอสบีเอสทรานสิตที่ไม่เปิดให้บริการ และระบุว่าหากเปิดให้บริการ สถานีนี้จะไม่จำเป็นและดูแลได้ยากดั่งช้างเผือก
ประวัติศาสตร์.
การประกาศไม่เปิดสถานี.
เมื่อวันที่ 17 มิถุนายน ค.ศ. 2003 ไม่กี่วันก่อนการเปิดให้บริการสายตะวันออกเฉียงเหนือ เอสบีเอสทรานสิต ผู้ให้บริการ ได้ออกมาประกาศว่าสองสถานีบนสาย ได้แก่ วูดเล และ ปวงกก จะไม่ได้เปิดให้บริการเช่นสถานีอื่น เนื่องจากขาดการพัฒนาในพื้นที่ดังกล่าว ความต้องการที่อยู่อาศัยในสิงคโปร์ลดลงเนื่องจากวิกฤตการณ์การเงินในเอเชีย พ.ศ. 2540 และจากเหตุการณ์ 9/11 คณะกรรมการที่อยู่อาศัยและการพัฒนา (HDB) จึงปรับลดแผนการพัฒนาในแถบสิงคโปร์ตะวันออกเฉียงเหนือลง เอสบีเอสทรานสิตระบุว่าการปิดสถานีไว้เช่นนี้จะช่วยลดค่าใช้จ่ายต่อปีในการให้บริการลงถึง 2-3 ล้านดอลลาร์สิงคโปร์ และว่าสถานีจะต้องมียอดผู้ใช้งานต่อวันอยู่ที่ 5,000 คน สถานีถึงจะทำเงินพอ บริษัทยังขออภัยสำหรับ "การแจ้งให้ทราบที่ช้า" ระบุว่าพึ่งตัดสินใจได้เช่นนี้หลังการคิดค่าบริการเสร็จสิ้นในเดือนพฤษภาคม และการปิดให้บริการสถานีเป็น "เรื่องไม่ง่าย"
ชาวบ้านในบริเวณโดยรอบผิดหวังกับการตัดสินใจเปลี่ยนที่กระทันหัน ทั้งที่ผู้นำชุมชนได้ให้การยืนยันแล้วว่าสถานีจะเปิดให้บริการ ชาลส์ ชอง สมาชิกรัฐสภาจากเขตปาซีร์ริส-ปุงโงล แสดงความเห็นเห็นด้วยกับชาวบ้าน นอกจากนี้ยังมีผลสำรวจพบว่าชาวบ้านในรัศมี จากสถานีแสดงออกว่าตนยินดีเดินไปใช้งานสถานี แม้ว่าเหตุผลที่เอสบีเอสทรานสิตให้ไว้คือจำนวนผู้ใช้บริการไม่เพียงพอเนื่องจากผู้ใช้บริการน้อยคนจะยอมเดินเกินรัศมี จากสถานี นอกจากนี้ในผลสำรวจยังพบว่าชาวบ้านมีแนวโน้มจะเลือกใช้งานสถานีป่วงกกมากกว่าสถานีข้างเคียงที่เซิงกังและฮัวกัง ผลสำรวจดังกล่าวจัดทำโดยคณาจารย์จากมหาวิทยาลัยแห่งชาติสิงคโปร์ (NUS) และถูกเอสบีเอสทรานสิตปฏิเสธ พร้อมระบุว่ามีข้อบกพร่องในการพิจารณาประเด็นความถี่การใช้งาน
เหตุการณ์ช้างเผือก.
เมื่อรัฐมนตรีกระทรวงเยาวชน วิเวียน พาลกฤษณัน เดินทางมาเยือนปุงโงลเซาต์ในวันที่ 28 สิงหาคม ค.ศ. 2005 เขาพบกับกระดาษแข็งสีขาวตัดเป็นรูปช้างวางตามทางไปยังสถานีป่วงกก เขาจึงเดินทางเข้าเยี่ยมสถานีดังกล่าวและพูดคุยกับผู้อยูอ่าศัยในพื้นที่ เขายืนยันให้ว่าสถานีจะเปิดให้บริการในที่สุดหลังมีการก่อสร้างที่อยู่อาศัยเพิ่ม 2,000 ยูนิตในย่านดังกล่าว ความไม่พอใจต่อกรณีนี้ยิ่งเพิ่มมากขึ้นหลังมีการประกาศเพิ่มค่าโดยสาร หลังรัฐมนตรีเยือนสถานีเสร็จ ช้างกระดาษเหล่านี้ได้ถูกนำออกไป 
ในวันที่ 1 กันยายน ตำรวจตอบรับคำร้องขอให้ทำการสืบสวนที่มาของช้างกระดาษเหล่านี้ภายใต้รัฐบัญญัติว่าด้วยการให้ความบันเทิงแก่และการพบปะสาธารณะ (Public Entertainment and Meetings Act) ในขณะที่บรรดาผู้นำชุมชนระบุว่าการตั้งช้างกระดาษไม่ได้มีเป้าหมายที่ไม่ดี และเป็นเพียงวิธีการเรียกร้องให้รัฐมนตรีสนใจถึงปัญหาโดยใช้วิธีการที่สร้างสรรค์เท่านั้น ในจดหมายต่อ "เดอะสเตรตไทมส์" นักสังคมนิยม ชวา เบ็ง ฮัวะ ให้ความเห็นว่าการสืบสวนของตำรวจนั้นเป็นแค่เพียง "การกังวลไปเอง" (paranoid) รวมถึงวิจารณ์สื่อที่ให้ความสำคัญกับกรณีซึ่งเป็นปัญหาระดับเทศบาลเช่นนี้ราวกับเป็นปัญหาระดับชาติ ทั้งหมดเนื่องด้วยลักษณะการปกครองของสิงคโปร์ซึ่งมีระดับเดียว ในวันที่ 6 ตุลาคม ตำรวจสิ้นสุดการสอบสวนโดยไม่มีการแจ้งข้อหาใด ๆ ยกเว้นตักเตือนผู้นำชุมชนคนเดียวเนื่องจากละเมิดกฎหมายที่กล่าวไปข้างต้น รองนายกรัฐมนตรี วอง กาน เซ็ง กล่าวว่าการสอบสวนดังกล่าวเริ่มขึ้นเนื่องจากไม่สามารถบังคับใช้กฎหมายอย่างเลือกปฏิบัติ มิฉะนั้น กฎหมายดังกล่าวจะกลายเป็น “ช้างเผือกตัวจริง” หลังเหตุการณ์ดังกล่าวซึ่งเป็นที่รู้จักในชื่อ เหตุการณ์ช้างเผือก (White Elephant Incident) นักเรียนจากโรงเรียนสตรีรัฟเฟิลส์ (RGS) รวมตัวกันตั้งกลุ่ม "โปเจ็กต์ไวต์เอเลเฟินต์" (Project White Elephant) ที่มีเป้าหมายเพื่อสนับสนุนการมีส่วนร่วมของเยาวชนในการเมือง และมีการผลิตเสื้อยืดลาย "ช่วยช้างเผือกด้วย" (Save the White Elephants) เพื่อรวบรวมเงินสำหรับองค์กรการกุศล ยูธไกเดินส์ (Youth Guidance)
การเปิดสถานี.
ท้ายที่สุดหลังเกิดกรณีเหตุการณ์ช้างเผือกขึ้น คณะกรรมการต่าง ๆ ที่เกี่ยวข้องได้ทำการสำรวจเพิ่มเติมและพิจารณาเปิดสถานีอีกครั้ง ผู้นำชุมชนในปุงโงลเซาต์ได้เข้าพูดคุยกับนักเรียนที่ทำเสื้อช่วยช้างเผือกด้วย และเชิญชวนให้นำเสื้อดังกล่าวมาขายในวันเปิดสถานี ระหว่างการเตรียมการงานฉลองเปิดสถานี ตำรวจได้ส่งจดหมายเตือนมายังผู้จัดงานว่าการขายเสื้อต้องใช้เอกสารอนุญาตการจำหน่ายเพื่อเรี่ยไรทุน และเตือนว่า "การใส่เสื้อลายดังกล่าวกันเป็นหมู่คณะอาจเข้าข่ายละเมิดกฎเกี่ยวกับความผิดเบ็ดเตล็ด (การรบกวนสาธารณะ ความสงบเรียบร้อย และการก่อความรำคาญ) (การชุมนุมและขบวนแห่)" (Miscellaneous Offences (Public & Order & Nuisance) (Assemblies & Processions) Rules) และจะให้ข้อยกเว้นเป็นพิเศษสำหรับขบวนการขอใบอนุญาตเรี่ยไรเงินทุน ในวันฉลองเปิดสถานี ไม่มีผู้เข้าร่วมงานแม้แต่คนเดียวที่ใส่เสื้อลายดังกล่าว โดยแม้แต่กลุ่มนักเรียนที่ทำเสื้อ และงานฉลองเปิดสถานีดำเนินไปโดยไม่มีปัญหา ต่อมารองนายกรัฐมนตรี วอง ได้ออกมาขอโทษแก่สาธารณะถึงกรณีที่ตำรวจทำเกินไปต่อกรณีดังกล่าว
งานเปิดสถานีดำเนินไปอย่างเรียบร้อยและเต็มไปด้วยผู้คนมาฉลอง เริ่มต้นด้วยกิจกรรมเดินวิ่งไปยังสถานีที่นำโดยแขกผู้มีเกียรติของงาน รัฐมนตรีกลาโหม เตียว ชี แฮน และพิธีตัดริบบิ้นในเวลา 12:55#เปลี่ยนทาง น. ยอดผู้ใช้งานสถานีต่อวันอยู่ที่ 1,386 คนต่อวันหลังงานเปิด ซึ่งต่ำกว่าที่คาดการณ์ใหม่ไว้ที่ 6,000 คน ชาวพื้นที่หลายคนยังคงตัดสินใจใช้งานสถานีข้างเคียงเนื่องจากมีร้านค้าต่าง ๆ มากกว่า